ఆంధ్రప్రదేశ్ పునర్వ్యవస్థీకరణ చట్టం, 2014
తెలంగాణ బిల్లును మొదట 5 డిసంబర్, 2013 న ఆంధ్రప్రదేశ్ శాసనసభలో ప్రవేశపెట్టారు. తెలంగాణకు పది జిల్లాలు, ఆంధ్రప్రదేశ్ కు మిగిలిన పదమూడు జిల్లాలు ఉండాలి. తెలంగాణకు 119 ఎం.ఎల్.ఏ.లు, 40 ఎం.ఎల్.సీ.లు, 17 లొక్ సభ ఎం.పీ.లు, 7 రాజ్యసభ ఎం.పీ.లు ఉండాలి. ఉమ్మడి రాజధానిగా హైదరాబాద్ పది సంవత్సరాలు వరకు ఉండవచ్చును. బిల్లును ఆమోదించిన 45 రోజులకు ఆంధ్రప్రదేశ్ కొత్త రాజధానిని ప్రకటించాలి. ఆంధ్రప్రదేశ్ కు 175 ఎం.ఎల్.ఏ.లు, 50 ఎం.ఎల్.సీ.లు, 25 లొక్ సభ ఎం.పీ.లు, 11 రాజ్యసభ ఎం.పీ.లు ఉండాలి.
ఆంధ్ర ప్రదేశ్
1947లో భారత దేశానికి ఆంగ్లేయుల నుండి స్వాతంత్ర్యం వచ్చిన తరువాత నిజాము, హైదరాబాదు సంస్థానాన్ని తమ పాలనలోనే ఉంచుకోవటానికి ప్రయత్నించాడు. పోలీసు చర్య ద్వారా హైదరాబాదు 1948 భారత దేశంలో విలీనమై, హైదరాబాదు రాష్ట్రంగా అవతరించింది.